เทศบัญญัติเทศบาลตำบลท่ามิหรำเทศบัญญัติเทศบาลตำบลท่ามิหรำเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลท่ามิหรำอำเภอเมืองพัทลุง จังหวัดพัทลุงพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลท่ามิหรำโดยความเห็นชอบของสภาเทศบาลตำบลท่ามิหรำและผู้ว่าราชการจังหวัดพัทลุง จึงตราเทศบัญญัติขึ้นไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลท่ามิหรำ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลท่ามิหรำอำเภอเมืองพัทลุง จังหวัดพัทลุง พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดแนวเขตเทศบาลเมืองพัทลุง จังหวัดพัทลุง ด้านตะวันออกจดแนวเขตตำบลท่ามิหรำ ด้านใต้ จดถนนสาย ก๔ ฟากเหนือ และถนนสาธารณะไม่ทราบชื่อ ฟากเหนือด้านตะวันตก จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔๑บริเวณที่ ๒ หมายความว่าพื้นที่ในบริเวณด้านเหนือ จดแนวเขตเทศบาลเมืองพัทลุง จังหวัดพัทลุงบริเวณหลักเขตที่ ๑๗ ไปทางทิศตะวันออก เส้นขนานระยะ ๒๐๐ เมตรกับศูนย์กลางทางหลวงหมายเลข ๔๑ ถนนสาธารณะไม่ปรากฏชื่อ ฟากใต้ ถนนสาย ก๔ ฟากใต้บรรจบกับแนวเขตตำบลท่ามิหรำ ด้านใต้ จดแนวเขตผังเมืองรวม ด้านใต้ซึ่งเป็นคลองชลประทาน ฝั่งเหนือ ถนนกั้นน้ำ ฟากเหนือ ด้านตะวันตกจดโรงเรียนวัดควนอินทร์นิมิตร และแนวเขตผังเมืองรวม ด้านใต้ซึ่งเป็นเส้นตรงที่เริ่มต้นจากทางหลวงแผ่นดินหมายเลข ๔ (ถนนเพชรเกษม) ฟากตะวันออกที่บริเวณถนนกั้นน้ำบรรจบกับทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตกเฉียงเหนือ จนบรรจบกับหลักเขตเทศบาลเมืองพัทลุง จังหวัดพัทลุงหลักเขตที่ ๑๗ทั้งนี้ พื้นที่บริเวณที่ ๑ และบริเวณที่ ๒ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานีบรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารพาณิชยกรรมประเภทอาคารขนาดใหญ่(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) อาคารที่ใช้ประโยชน์เพื่อสวนสนุก(๑๑) อาคารที่ใช้ประโยชน์เพื่อการแข่งรถ(๑๒) อาคารที่ใช้ประโยชน์เพื่อการแข่งม้า(๑๓) โรงกำจัดมูลฝอย(๑๔) โรงซื้อขาย หรือเก็บวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยประเภทอาคารชุดหรือหอพักข้อ ๖ ภายในบริเวณที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ ๓ก่อนหรือในวันที่เทศบัญญัติใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้าม ตามที่กำหนดในข้อ ๔ และข้อ ๕ข้อ ๘ อาคารที่ได้รับอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้น ก่อนที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลท่ามิหรำรักษาการตามเทศบัญญัตินี้ประกาศณ วันที่ ๒๑ พฤษภาคม พ.ศ. ๒๕๕๖สมโชค เส้งสุ้นนายกเทศมนตรีตำบลท่ามิหรำ[เอกสารแนบท้าย]๑. บัญชีท้ายเทศบัญญัติเทศบาลตำบลท่ามิหรำ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลท่ามิหรำอำเภอเมืองพัทลุง จังหวัดพัทลุง พ.ศ. ๒๕๕๖๒. แผนที่ท้ายเทศบัญญัติเทศบาลตำบลท่ามิหรำ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลท่ามิหรำอำเภอเมืองพัทลุง จังหวัดพัทลุง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๙ สิงหาคม๒๕๕๖อุษมล/ผู้ตรวจ๕ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๗ ง/หน้า ๓๑/๒๗ สิงหาคม ๒๕๕๖